ZAPISNIK

23. sjednice Vijeća Mjesnog odbora Dragonožec, održane 16. veljače 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19,00 sati.

NAZOČNI: Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Stručni referent: Stjepan Tomislav Križanić

[bookmark: _GoBack]Predsjednik Vijeća Marijan Hrgović pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 22. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 22. sjednice.
Jednoglasno ( 5 „za“), usvojen je zapisnik sa 22. sjednice.
Predsjednik otvara raspravu o dnevnome redu. Predložene su dodatne točke dnevnoga reda: Inicijativa o izmjeni Odluke o osnivanju mjesnih odbora, Problematika izgradnje PŠ Dragonožec, sporstke dvorane, ambulante i ljekarne KUD Vrhovje zahtjev za korištenje prostora.
Jednoglasno (5„za“) prihvaćaju se dodatne točke.
Predsjednik daje na glasanje dnevni red  
Jednoglasno (5„za“) je usvojen 
DNEVNI RED
1. Prijedlog Financijskog plana Mjesnog odbora Dragonožec za 2023. – donošenje zaključka,
2. Prijedlozi za asfalterski program za 2023.,
3. Utvrđivanje Plana korištenja sredstava s pozicije ostalih nespomenutih rashoda poslovanja Mjesnog odbora Dragonožec za 2023. – donošenje zaključka,
4. Ivan Šimaga – zahtjev za korištenje prostora uz naplatu,
5. Inicijativa o izmjeni Odluke o osnivanju mjesnih odbora – davanje mišljenja,
6. Problematika izgradnje PŠ Dragonožec, sporstke dvorane, ambulante i ljekarne,
7. DVD Dragonožec i KUD Vrhovje - zahtjevi za korištenje prostora,
8. Jurica Poldrugač – zahtjev za uređivanje puta Markulinska draga III odvojak i Krznarka kbr 8, 
9. Pitanja i prijedlozi

Ad. 1. - Prijedlog Financijskog plana Mjesnog odbora Dragonožec za 2023.

Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Članovi raspravljaju o samom Financijskom planu za tekuću godinu.
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojeno
FINANCIJSKI PLAN
Mjesnog Odbora Dragonožec
za 2023.

Članak 1.
Financijski plan Mjesnog odbora Dragonožec za 2023. (dalje u tekstu: Plan) sastoji se od:

PRIHODA:									186.030,00 EUR
RASHODA:									186.030,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	186.030,00

	6711
	PRIHODI ZA FINANCIRANJE RASHODA POSLOVANJA
	186.030,00

	B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	186.030,00

	Izvor 1.1. OPĆI PRIHODI I PRIMICI
	10.210,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	3299
	OSTALI NESPOMENUTI RASHODI POSLOVANJA MJESNOG ODBORA
	670,00

	Izvor 4.1. PRIHOD OD KOMUNALNE NAKNADE
	175.820,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	175.820,00

	 
	ODRŽAVANJE JAVNIH ZELENIH POVRŠINA
	79.080,00

	 
	ODRŽAVANJE NERAZVRSTANIH CESTA
	96.740,00


Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.
Članak 4.
Plan će biti objavljen na oglasnoj ploči u sjedištu Mjesnog odbora.


Ad. 2.  - Prijedlozi za asfalterski program za 2023

Marijan Hrgović otvara drugu točku dnevnoga reda, otvara raspravu te daje informacije vezane uz asfalterski program Vijeća Mjesnog odbora  Dragonožec u 2023. Članovi Vijeća sudjeluju u raspravi oko prijedloga za ulice koje bi ulazile u asfalterski program.
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
o asfalterskom programu Mjesnog odbora Dragonožec za 2023. 

1. Vijeće Mjesnog odbora Dragonožec predlaže da se u u asfalterski program Mjesnog odbora Dragonožec za 2023., uvrsti akcija:
· Asfaltiranje preostalog dijela ulice Pučki koji se nadovezuje na dio u Planu komunalnih aktivnosti Gradske četvrti Brezovica za 2023.

2. Ovaj se zaključak dostavlja Vijeću Gradske četvrti Brezovica na postupanje.


Ad. 3. - Utvrđivanje Plana korištenja sredstava s pozicije ostalih nespomenutih rashoda  
              poslovanja Mjesnog odbora Dragonožec za 2023.

	Marijan Hrgović otvara treću točku dnevnoga reda, otvara raspravu te daje informacije vezane uz nespomenute rashode i način raspodjele u tekućoj godini.  
	Obzirom da nije bilo drugih prijedloga, predsjednik Vijeća zatvara raspravu te daje daje na glasanje slijedeći zaključak
Jednoglasno (5 „za“) je usvojen
ZAKLJUČAK 
o utrošku sredstava s pozicije ostali nespomenuti rashodi poslovanja

I. Vijeće Mjesnog odbora Dragonožec iz Razdjela Proračuna Grada Zagreba 0502, na poziciji 280 - 3299, "Ostali nespomenuti rashodi poslovanja" za 2023. raspolaže sa 670 eura.
	
II. Vijeće Mjesnog odbora Dragonožec predlaže utrošak sredstava iz točke I. ovog zaključka na sljedeći način:
1. Protokolarne potrebe i nepredviđeni troškovi
 (lampaši, aranžmani)                                  			    470,00 eura

2.   štampanje materijala za promociju Mjesnog odbora	                200,00 eura

                                                                             Ukupno:                   670,00 eura

	  III. Ovaj će se zaključak dostaviti Gradskom uredu za mjesnu samoupravu, civilnu 
               zaštitu i sigurnost.


Ad. 4. - Ivan Šimaga – zahtjev za korištenje prostora uz naplatu

	Marijan Hrgović otvara četvrtu točku dnevnoga reda, daje informacije vezane uz problematiku korištenja prostora i otvara raspravu u kojoj su sudjelovali svi članovi Vijeća. Obavijestio je članove da je odlukom odobrio korištenje prostora obzirom da se je radilo o naplati i nije bilo sigurno da će se postupak izračuna, provjere i dostave potpisanih odluka odraditi do termina kojeg je stranka tražila. 
Predsjednik Vijeća, time su članovi Vijeća upoznati s korištenjem prostora uz naplatu, zatvara raspravu po četvrtoj točci dnevnoga reda. 

Ad. 5. - Inicijativa o izmjeni Odluke o osnivanju mjesnih odbora

	Marijan Hrgović otvara petu točku dnevnoga reda te otvara raspravu. Daje informacije vezane uz dostavljeni materijal. U raspravi su sudjelovali svi članovi Vijeća.
	Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
Z A K LJ U Č A K
o izmjeni Odluke o osnivanju mjesnih odbora

1. Vijeće Mjesnog odbora Dragonožec raspravljalo je o inicijativi vezanoj uz izmjenu Odluke o osnivanju mjesnih odbora.
2. Vijeće predlaže promjenu vezanu uz granicu između susjednih mjesnih odbora koji su u sastavu Gradske četvrti Brezovica:
-  Izmjena granice između MO Trpuci i MO Dragonožec u dijelu potoka koji je pored granice razdvajanja mjesnih odbora a prirodno gravitira prema Gornjem Dragonošcu (od sadašnje granice u cijeloj dužini ulice Pod goljakom u dubinu oko 100 metara do puta), uđe u sastav MO Dragonožec.
3. Ovaj se zaključak dostavlja Vijeću Gradske četvrti Brezovica i Gradskom uredu za  
mjesnu samoupravu, civilnu zaštitu i sigurnost na postupanje.


Ad. 6. - Problematika izgradnje PŠ Dragonožec, sporstke dvorane, ambulante i ljekarne

	Marijan Hrgović otvara šestu točku dnevnoga reda i otvara raspravu. Daje informacije vezane uz problem s projektom područne škole.
	Stjepan Cerovski nezadovoljan je dosadašnjim radom i angažmanom gradskih ureda oko projektiranja, izrade i provedbe projekta i cijelog postupka oko osmogodišnje škole i sportske dvorane u Dragonošcu. Isto se tako postavlja pitanje kakva je situacija s ljekarnom i ambulantom u naselju. 
	Članovi vijeća raspravljaju o dvorani, školi, ambulanti i ljekarni, ambulanta i ljekarna nalaze se u gradskom prostoru ljekarna za prostor ima ugovore s Gradskim uredom za imovinsko pravne odnose za korištenje, objekt nije u najboljem stanju, nema povratnih informacija na zaključke, upite i zahtjeve Vijeća i članova ovoga Vijeća na temu ambulante, ljekarne, škole, dvorane i projekta. Sve je veoma neodgovorno od strane nadležnih u Gradu. 
	Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
o sazivanju zbora građana Mjesnog odbora Dragonožec

1. Saziva se zbor građana Mjesnog odbora Dragonožec za 16. ožujka 2023. u 19,00 sati u prostoru MO Dragonožec, Donjodragonoška cesta 30.  
2. Zbor građana saziva se na teme vezane uz izgradnju Područne osnovne škole sa sportskom dvoranom i uz popratne sadržaje koji su bili u sklopu objekta uništene škole – ambulantom i ljekarnom.
3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Brezovica na daljnje postupanje.


Ad. 7. - DVD Dragonožec - zahtjev za korištenje prostora,


Marijan Hrgović otvara sedmu točku dnevnoga reda, daje informacije o pristiglom materijalu te otvara raspravu. U raspravi su sudjelovali svi članovi Vijeća.
	Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
Z A K LJ U Č A K 
o korištenju prostora mjesne samouprave Dragonožec

1. DVD Dragonožec, Donjodragonoška cesta 30, odobrava se korištenje MO Dragonožec, dvorane na katu površine 180 m2, subotom i nedjeljom od 09:00 do 12:00 sati. 
2. Prostor iz točke 1. ovog zaključka, koristit će DVD Dragonožec, Donjodragonoška cesta 30, za održavanje edukacije vatrogasne mladeži i kviz natjecanja te sastanaka, bez naknade. 
3. DVD Dragonožec, Donjodragonoška cesta 30, obvezuju se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Jednoglasno (5 „za“) je usvojen
Z A K LJ U Č A K 
o korištenju prostora mjesne samouprave Dragonožec

1. KUD Vrhovje župe Dubranec, Donjodragonoška cesta 30, odobrava se korištenje MO Dragonožec, dvorane na katu površine 180 m2, srijedom i petkom od 19:00 do 22:00 sati. 
2. Prostor iz točke 1. ovog zaključka, koristit će KUD Vrhovje župe Dubranec, Donjodragonoška cesta 30, za održavanje vježbi koreografije, pjevanja i sastanaka, bez naknade. 
3. KUD Vrhovje župe Dubranec, Donjodragonoška cesta 30, obvezuju se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Vezano uz korištenje prostora članovi su nadopunili da umirovljenici mogu koristiti prostor MO ako su u manjem broju a folklor će koristiti dvoranu tako da nema problema oko istog prostora.

Ad. 8. - Jurica Poldrugač – zahtjev za uređivanje puta Markulinska draga III odvojak i  
              Krznarka kbr 8

	Marijan Hrgović otvara osmu točku dnevnoga reda, daje informacije uz novopristigli zahtjev te otvara raspravu u kojoj su sudjelovali svi članovi Vijeća Mjesnog odbora.
Vezano uz samu problematiku, izvijestio je da su obišli teren s referentom ali i dalje nije sigurno koji dio puta se točno traži za uređivanje. Od Markulinske drage odvojak III put i to travnati tj. traktorski vodi do „vikendice pod brijegom a Krznarka kbr. 8 nema nikakav doticaj s navedenim odvojkom. Nije jasno što se točno traži.	
	Predsjednik Vijeća, predlaže da podnositelj zahtjeva dostavi obrazloženje i položajni nacrt s točno ucrtanim djelom koji se traži za uređivanje. Članovi se slažu s tim prijedlogom. Zatvara raspravu te konstatira da će referent obavijestiti podnositelja o potrebi za nadopunu materijala u zahtjevu. 


Ad. 9.  - Pitanja i prijdlozi

	Marijan Hrgović otvara devetu točku dnevnoga reda i otvara raspravu. 
Mirica Fanuko zatražila je sanaciju udarne rupe u Donjodragonoškoj cesti između kbr. 69 - 71
Janko Horvat zatražio je da Hrvatske šume saniraju put do vodotornja kroz šumu  na način da se pošodra i sanira – produžetak ulice Pučki koji izlazi na vodotoranj.
Stjepan Cerovski izvijestio je o načinu skupljanja pomoći za stradalog susjeda u požaru.
 Obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 20,47 sati. 



KLASA: 024-08/23-003/314
URBROJ: 251-13-11-8/004-23-2
Dragonožec, 16. veljače 2023.

Predsjednik
Vijeća Mjesnog odbora
Dragonožec

Marijan Hrgović

